Im Unicode gibt's fia de arabischn Zeichn an eingnen Åbschnitt (U+0600 bis U+06FF) und drei zuasätzliche Bereiche fia bsundare Zeichn, Ligatuan und so Zeig (U+0750 bis U+077F, U+FB50 bis U+FDFF und U+FE70 bis U+FEFF). Da Basissåtz funkzioniad so, dass a Zeichn automatisch de passnde Foam kriagt (vabundn oda isoliad), insgesãmt findn si in de vaschiedenen Sätz de gãnzn anzlnen Foamen extra, dazua ålle möglichn ned-vapflichtndn Ligatuan, Extrazeichn fia de ãndan Språchn, de d'arabische Schrift nemman, de Hüifszeichn, Sondazeichn wia s'۞ (rub al-hizb) und mea. Wean de arabischn Zeichn in'd fåische Richtung (åiso vu links nåch rechts) gschrim, is des meistns a Zeichn daifa, dass ma ned d'neichaste Softwäa installiad håd.